kardosdrur/scandi-wiki huggingface dataset:
Stone cold

"stone cold" er FictionJunctions tredje single. Titelmelodien er sunget af Kaori Oda, Keiko Kubota, Wakana Ootaki og Yuriko Kaida blev i forkortet udgave anvendt som åbningssang i anima-filmen Sacred Seven. Pladens anden sang, "Hitorigoto", blev sunget af Kaori Oda og Keiko Kubota.

"stone cold" er en sang i eksprestogstempo fra start til slut, med en enkelt melodigang men til gengæld en sangtekst, der veksler mellem hovedsangerinde (Kaori) og kor og samtidig mellem japansk (solosang) og engelsksprogede kor. Rytmeboksen og synthesizeren kører i højeste gear, hvilket ikke forhindrer, at der er indlagt dels et kortere, næsten rent vokalparti med Wakanas klare, lyse stemme i forgrunden dels en passage, hvor el-guitaren får lov at udfolde sig. Det er kort sagt en sang ladet med energi, hvis melodi er let at huske. 

Komponisten Yuki Kajiura har i et interview i forbindelse med udgivelsen oplyst, at hun havde Kaori i tankerne, som den, der bedst evnede at formidle sangens tempofyldte karakter, mens Keiko i forhold hertil med sin dybere stemme formår at skabe stemmemæssige harmonier. Derimod kunne Wakana bedst formidle de højere stemmepartier, hun synger "til himlene", mens endelig (Yuriko) Kaida bedst formidler de højeste stemmepartier. Det er således denne, sangerindernes stemmekombination, der gør, at hendes (Yukis) sange musikalsk altid lykkes.

Numre

Hitlisteplaceringer

Noter

Eksterne henvisninger 

 Generasia (engelsk)
 canta-per-me Yuki Kajiura Fansite (engelsk)
 interview med Yuki Kajiura  (engelsk)
 Originalteksten til "stone cold"
 anmeldelse (engelsk)
 VGMdb the music of visual arts and games (engelsk)

FictionJunction-album
Album fra 2011

en:FictionJunction#stone cold
Samsung Galaxy S II

Samsung Galaxy S II i9100 er en smartphone fra Samsung Electronics. Det er efterfølgeren til Samsung Galaxy S og blev præsenteret den 13. februar 2011 på Mobile World Congress i Barcelona. Mobilens styresystem er Android 2.3 Gingerbread. Mobilen kan opgraderes til ICS (Ice Cream Sandwich 4.0.3).

Galaxy S II var Samsungs flagskib, da den blev præsenteret. De store forskelle i forhold til forgængeren var dels at forgængeren havde én processor, mens Galaxy S II var den første mobil fra Samsung med flerkerneprocessor. En anden væsentlig forskel er, at skærmen ikke længere er en LCD men en AMOLED, hvilket bl.a. giver et skarpere billede. Samsung Galaxy S II er en af få smartphones, som anses for at kunne konkurrere med iPhone blandt andet ydelsesmæssigt. 

Ifølge en undersøgelse fra Tænk, så er Samsung Galaxy S II i marts 2012 den bedste smartphone på markedet. Den vurderes i undersøgelsen marginalt bedre end den næstbedste iPhone 4S.

Kilder

Eksterne henvisninger 

Galaxy S II
Android-enheder
Mobile High-definition Link

Mobile High-Definition Link (MHL) er en standard til mobil lyd- og videooverførsel, således at mobiltelefoner og andre bærbare enheder kan kobles direkte til HDTV'er og skærme.  MHL-standarden betyder at et enkelt kabel med low pin-count interface kan understøtte op til 1080p HDTV, HDvideo og digital lyd, samtidig med at den forbundne enhed oplades.

MHL udvikles af MHL Consortium et konsortium af udviklere af mobile enheder.

Funktioner 
 HDTV'et er strømforsyning for forbundne enheder.
 Der bruges et enkelt tyndt kabel mellem de to enheder.
 HDTV'ets fjernbetjening kan kontrollere den forbundne enhed.
 1080p ukomprimeret HD video.
 8 kanalers (fx 7.1 surround sound) ukomprimeret lyd.
 Understøtter High-bandwidth Digital Content Protection (HDCP).
 MHL kan fungere mellem microUSB og HDMI. (men er ikke bagudkompatibelt)

Historie 
Silicon Image demonstrerede oprindeligt en mobil forbindelsesteknologi baseret på TMDS-teknologi den 28. januar 2008 på Consumer Electronics Show (CES). Denne forbindelsesteknolgi blev navngivet "Mobile High Definition Link".

En arbejdsgruppe blev nedsat og annoncerede i september 2009, at de ville udviklede en standard baseret på MHL-teknologi.

MHL 1.0-specifikationerne blev bekendtgjort 30. juni 2010.

De første produkter med MHL kom på markedet umiddelbart efter specifikationerne blev bekendtgjort.

Eksterne henvisninger 
 PDF with all products with MHL known by the Consortium
 Interview with President of MHL, LLC at 2011 CES.
 Whathifi.com coverage
 Twitter address for MHL Consortium
 Video interview with President of MHL, LLC at 2011 Mobile World Congress in Barcelona.
 Video interview with President of MHL, LLC at 2011 Computex in Taipei.

Kilder 

Datatransmission
Digitalt fjernsyn
Standarder
HSPA+

HSPA+ eller Evolved High-Speed Packet Access, er en teknisk standard for mobilt 3G-bredbånd. HSPA+ forbedrer den bredt benyttede UMTS(W-CDMA)-standard, således at datahastigheden bliver sammenlignelig med det nyere LTE-netværk (populært kaldet 4G).

HSPA+ betyder en evolution inden for High Speed Packet Access og tilbyder teoretiske overførselshastigheder på op til 168 Megabits per sekund (Mbit/s) i download og op til 22 Mbit/s i upload. Teknisk set opnås disse hastigheder gennem brug af flere antenner. En teknik kendt som MIMO (“multiple-input and multiple-output”) og higher order modulation (64QAM) eller ved at få flere celler til at fungere som en, en teknik kaldet Dual-Cell HSDPA

Teknologien betyder også et markant fald i i strømforbruget og en væsentligt hurtigere opvågnen fra standby-mode. 

De højeste HSPA+hastigheder i 2012 er 42 Mbit/s i download og 11 Mbit/s i upload. I Danmark er de højeste HSPA+hastigheder 3's 32 Mbit/s download og 5 Mbit/s upload. 

27. december 2011 bekendtgjorde Deutsche Telekom at de var færdige med at opgradere deres UMTS-netværk til 42Mbit/s HSDPA, som når ud til 60 % af Tysklands befolkning. Deutsche Telekom bruger HSDPA+ (MIMO) såvel som Dual-Cell HSDPA, som i fællesskab i nær fremtid ventes at kunne opnå datahastigheder på 84,4 MBit/s.

Kilder

Eksterne henvisninger 
 3GPP
 Free download of 3GPP standards available at
 3GPP Specifications Home Page 
 ETSI GSM UMTS 3GPP Numbering Cross Reference
 HSPA LTE Link Budget Comparison 
 Public HSPA Discussion Forum
 Nokia HSPA 
 EDGE, HSPA & LTE 
 QUALCOMM to Deliver 28 Mbps Mobile Broadband with HSPA+ 
 Huawei HSPA+
 Dialog Telekom Testing HSPA+ Upgrade in Sri Lanka
 Sri Lanka; Local 28.8 Mbps downlink HSPA trial a 'success'
 HSPA now "officially" 4G

Digital mobiltelefoni
Standarder
Datatransmission
Viggo Bentzon

Viggo Bentzon er navnet på flere personer:

 Viggo Bentzon (jurist) (1861-1937) – dansk professor, dr. jur.
 Viggo Bentzon (maler) (født 1938) – dansk maler (Viggo Drachmann Bentzon)
Se også:
 Niels Viggo Bentzon (1919-2000) – dansk komponist
LTE

3GPP LTE eller LTE (3rd Generation Partnership Project Long Term Evolution) er en overbygning til 3G-mobiltelefoni, som tilbyder markant højere datahastigheder.
Verdens første offentligt tilgængelige LTE-netværk blev i drift sat af TeliaSonera i Oslo og Stockholm den 14. december 2009.
Til trods for at LTE markedsføres som 4G-netværk, så overholder de specificerede standarder for LTE i udgave 3GPP Release 8 og 9 ikke kravene til 4G opstillet af ITU-R-organisationen.

Standard 
Standarden har følgende teoretiske tekniske data i Release 8 udgaven:
 Tophastighed i download 299,6 Mbit/s for 4×4 antenner, 150,8 Mbit/s for 2×2 antenner (20 MHz spektrum)
 Tophastighed i upload på 75,4 Mbit/s (20 MHz spektrum)
 Øget fleksibilitet i frekvensområdet, med frekvensområdet fra 1.4 MHz og op til 20 MHz.
 Fungerer sammen med etablerede standarder, således at den kan fungere sammen med GSM/EDGE WCDMA/HSPA eller CDMA/EV-DO

Frekvensbånd 
LTE-standarden kan bruges i mange forskellige frekvensbånd. I Nordamerika benyttes 700/800 og 1700/1900 MHz frekvensbåndene. I Europa benyttes 800, 1800 og 2600 MHz frekvensbåndene. I Asien benyttes 1800 og 2600 MHz frekvensbåndene. I Australien benyttes 1800 MHz frekvensbåndene. Som et resultat af de forskellige frekvensbånd der benyttes, kan det ske at en telefon der virker i et land ikke virker i et andet. Det er derfor nødvendigt at brugerne benytter multi-band telefoner for at de kan fungere internationalt.

Kilder

Se også 
 UMTS
 HSPA+

Digital mobiltelefoni
Standarder
Warrior (film fra 2011)

Warrior er en amerikansk dramafilm, instrueret af Gavin O'Connor og med Tom Hardy, Joel Edgerton og Nick Nolte på rollelisten. Filmen handler om to fremmedgjorte brødre, der deltager i en MMA-turnering, og behandler brødrenes forhold til hinanden og deres far. Filmen fik premiere i USA 9. september 2011. I Danmark udkom filmen direkte på DVD 6. marts 2012. Nick Nolte fik en nominering til en Oscar for bedste mandlige birolle for sin rolle i filmen.

Eksterne henvisninger 
 
 Warriors officielle hjemmeside 

Dramafilm fra USA
Amerikanske film fra 2011
Mogens Jacobsen (arkitekt)

Mogens Jacobsen (18. juli 1911 i Odense – 6. november 1970 i Humlebæk) var en dansk modernistisk arkitekt.

Hans forældre var arkitekt Viggo Jacobsen og Esther Winckler Hansen. Jacobsen studerede først botanik ved Københavns Universitet, men skiftede til Kunstakademiets Arkitektskole, hvorfra han fik afgang som arkitekt maj 1942. Han var ansat hos Kay Fisker 1942-47 og drev egen tegnestue sammen med Alex Poulsen 1948-54. På få år udførte de en række markante modernistiske projekter, hvoraf Panoptikonbygningen i tillempet International Style er mest kendt. Dernæst var han ansat hos Steen Eiler Rasmussen 1955-59. 

I sin senere karriere byggede han kun lidt. Han var lærer ved Bygningskonstruktørskolen i København 1959-62, redaktionel medarbejder ved Bo Bedre 1961-63, medlem af Boligministeriets produktivitetsfondsudvalg 1964-70 og rådgiver for Byggecentrum og boligudvalget for bevægelseshæmmede i konkurrencen "Køkken for alle" 1967. Han rejser førte ham til London 1967 (byggekurser), Israel 1968 og til Thailand, Indien, Burma, Ceylon, Formosa, Sydkorea 1969 (sammen med Marius Kjeldsen). 

Han var gift 1. gang med Inger Petersen (død 1956), 2. gang (14. november 1957 i Asminderød) med fysioterapeut Eva Munthe Fog (født 16. april 1924 i København), datter af stabslæge Reinhold Munthe Fog og Erna Schønheyder. 

Han er begravet på Humlebæk Kirkegård.

Udstillinger 
 Charlottenborg Forårsudstilling 1951 (Svendebjerghus) og 1952 (Carlsro)

Værker 
Sammen med Alex Poulsen:
 Svendebjerghus, Hvidovrevej, Hvidovre (1948-50, præmieret, tildelt Emil Bissens Præmie)
 Panoptikonbygningen (Arbejdernes Landsbank), Vesterbrogade 5, København (1950-52)
 Hvidovrebo, Hvidovrevej (1951-52, præmieret)
 Carlsro, Tårnvej, Rødovre (1952-53, 1957-58)
Alene:
 Eget hus, Skolebakken 11, Humlebæk (ombygning 1957 og senere)
Skriftlige arbejder:
 "Panoptikonbygningen", i: Arkitekten, 1954, s. 174-184.
 Artikler i: Bo Bedre i årene 1961-63.
 (sammen med P. Funder Larsen): Netværksplanlægning, 1968.

Kilder 
 

Arkitekter fra Danmark
Modernistiske arkitekter
Danskere i 1900-tallet
Personer fra Odense
François Poisson du Mesnil

François Poisson marquis du Mesnil (død 27. juni 1697) var en dansk officer.

Han var blandt de franske adelsmænd, der forlod deres fædreland som følge af Ludvig XIV's huguenotforfølgelser, en af de første, der trådte i dansk tjeneste. Han fik 1683 som generalmajor inspektion over kavaleriet og dragonerne i Hertugdømmerne, 1689, efter at være forfremmet til generalløjtnant, over samtlige tropper i disse landsdele. Han havde kommando under rustningerne mod Gottorp 1684 og 1689, ved overfaldet på Hamborg 1686 og belejringen af Ratzeburg 1693. Efter denne sidste modtog han Dannebrogordenen. du Mesnil, der døde 27. juni 1697, kom således ikke til at gribe ind i begivenheder af virkelig historisk betydning. Om han under sådanne havde været mand for at overtage en hovedrolle, er vistnok også tvivlsomt.

Kilder 
 H.W. Harbou, "François Poisson du Mesnil", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Riddere af Dannebrog (1671-1808)
Generalløjtnanter fra Danmark
Kavaleriofficerer fra Danmark
Markiser fra Frankrig
Danskere i 1600-tallet
Huguenotter
C.A.S. Dalberg

Carl Anton Sciawitsky Dalberg (5. marts 1835 på Frederiksværk – 31. maj 1925 på Frederiksberg) var en dansk officer, far til Oluf Dalberg.

Uddannelse og krigsdeltagelse 
Han var født på Frederiksværk, hvor hans fader, major Carl Gunder Dalberg (1800-1862), var inspektør; moderen, Albertine Andrea, var født Tscherning og datter af Eilert Tscherning. Efter at have gennemgået Landkadetakademiet fra 1848-53 udnævntes han til sekondløjtnant med aldersorden fra 1852 og trådte i 1857 ind på Den kongelige militære Højskole, hvor han gennemgik Generalstabsafdelingen. Efter at have modtaget den videre uddannelse som generalstabsofficer ansattes han i januar 1864 ved Armeens overkommando, i hvilken stilling han forblev til felttogets slutning, hvorefter han ansattes i Krigsministeriet.

I udlandet og i hærledelsen 
Dalberg, som i 1864 var blevet premierløjtnant, gjorde i 1867-68 tjeneste ved den franske armé i Algier og avancerede i førstnævnte år til kaptajn, hvornæst han i et par år virkede som kompagnichef ved 21. bataljon. Allerede i 1870 ansattes han dog som stabschef ved Fynske Brigade og blev dernæst i 1873 som kaptajn af Generalstaben ansat først i den taktiske afdeling, dernæst i Krigsministeriet. Som sådan blev han sekretær i den under kronprins Frederik (VIII) i 1879 nedsatte kommission angående Hærens ordning, ligesom han også virkede i forskellige andre kommissioner. I 1882 forfremmedes han til oberstløjtnant og ansattes som chef for 17. bataljon, men allerede i 1885 trådte han på ny ind i Generalstaben som stabschef ved 1. generalkommando. I 1883 og i 1888 overværede han manøvrer ved den tyske og den italienske hær. 1890 blev han oberst og chef for 8. regiment, hvilket han var til 1896. Dernæst blev han chef for Fynske Brigade 1896-1901, var generalinspektør for fodfolket og generalmajor fra 1901 og fik afsked 1905.

Øvrige virke 
Ved sin virksomhed i den øverste hæradministration fik Dalberg et udstrakt kendskab til denne og antoges som
militær medarbejder ved den af Forlagsbureauet udgivne Opfindelsernes Bog og ved Danmarks Statistik, udarbejdet af V.A. Falbe-Hansen og H. William Scharling, medens han ligeledes sendte beretninger om vort hærvæsen til det kendte tidsskrift: Löbells Militärische Jahresberichte. Fra 1884 var han redaktør for Militært Tidsskrift. Dalberg var formand for den danske afdeling af Den internationale permanente Kommission for legemlig Opdragelse.

Dalberg var Kommandør af 1. grad af Dannebrogordenen, Dannebrogsmand og bar en lang række udenlandske ordener.

16. november 1869 ægtede Dalberg Gerhardine Louise de Sérene d'Acquèria (3. november 1846 i København – 14. januar 1908), datter af kammerjunker Prosper Léon de Sérene d'Acquèria (1812-1870), arkivar i Udenrigsministeriet.

Kilder 
 Peder Nieuwenhuis, "C.A.S. Dalberg", i: C.F. Bricka (red.), Dansk Biografisk Lexikon, København: Gyldendal 1887-1905.
 Kraks Blå Bog 1910

Personer i Dansk Biografisk Leksikon
Kommandører af 1. grad af Dannebrog
Generalmajorer fra Danmark
Personer fra Frederiksværk
Personer i den 2. Slesvigske Krig fra Danmark
Redaktører fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
G.P. Jacobsen

Gebhardt Peter Jacobsen, kendt som G.P. Jacobsen (28. november 1840 på Røde Mølle, Svindinge – 25. november 1915 i Dalum) var en dansk fotograf.

Han nedsatte sig som fotograf i Odense i (1868) og virkede der som byens førende portrætfotograf frem til 1914. Han havde adresse på Flakhaven (Vestergade 41). I 1892 ses han også med adresse på Østergade 15, 2. i København.

G.P. Jacobsen blev tilkendt den store guldmedalje i Napoli i 1891 for kunstnerisk fotografi og tilkendt højeste udmærkelse (Ærkehertuginde Maria Theresias Æresdiplom) på den internationale udstilling for kunstnerisk fotografi i Wien i 1891.

Referencer

Eksterne henvisinger 
 Ole Hesagers database 
 Ukendtebilleder.dk 
 Ukendte fotografier  på wadschier.dk

Fotografer fra Danmark
Danskere i 1800-tallet
Danskere i 1900-tallet
Personer fra Fyn
Peter Skyllberg

Peter Skyllberg (født ca. 1968) er en svensk mand der overlevede næsten to måneder i en snedækket bil i Nordsverige.
Historien om den såkaldte "snegumler" og hans utrolige overlevelse nåede verden rundt.

Skyllberg kom fra Karlskoga, hvor han havde arbejdet som vicevært, malede og dekorede lejligheder og renoverede køkkener.
Han havde før boet i sin bil.

Den 19. december 2011 sneede han inde i sin bil uden for Umeå på en vej, der ikke blev ryddet for sne.
Det er ikke klart hvorfor han ikke kunne nå at forlade bilen før sneen omsluttede den,
og om han rent faktisk kunne komme ud.
En brandmand anslog sneen til at være 70 centimenter dyb.
Stedet hvor bilen var parkeret ligger halvanden kilometer fra E4 mellem Umeå og Sävar.
Fredag den 17. februar 2012 blev han fundet af politimanden Andreas Gidlund på snescooter.
Da Skyllberg blev fundet forsøgte han først at sende Gidlund og hans kollega Lundgren væk og fortalte at han var gået i hi.
Et bæltekøretøj blev rekvireret
og Skyllberg blev ført til Norrlands Universitetssygehus i Umeå.
Han var meget mager og kunne knapt tale.
I bilen havde han ikke adgang til føde og drikke og levede af sne skrabet fra bilens tag.
Mere end en måned før politiet fandt Skyllberg havde to mænd på snescootere kontaktet det lokale politi efter at have set bilen og dens registreringsnummer.

Historien blev rapporteret internationalt, og eksperter udtalte sig om hvordan en person kunne overleve så lang tid under sådanne forhold.
Sneen har været tilstrækkelig løs til, at der var ilt nok at ånde.
Sneen der omsluttede bilen har skabt en iglo-effekt, der kan have beskyttet mod lave temperaturer, som måske har været ned til minus 30 grader.
Stofskiftet har været sænket på grund af den lave temperatur.
60 dage er på grænsen til hvad folk kan overleve uden mad. En fysiolog mente at Skyllberg kan have været dage fra at dø da han blev fundet.

I foråret 2012 sendte Discovery Channel dokumentarprogrammet Levende begravet i 60 dage (engelsk: Alive! Sixty days under the snow) om Skyllberg's 60 dage i sneen.

Henvisning 

Personer fra Karlskoga
SF

SF er en forkortelse med flere betydninger:
 Socialistisk Folkeparti – dansk politisk parti
 San Francisco – en by i delstaten Californien i USA
 Science fiction – en litteraturgenre
 Schweizer Fernsehen – en tidligere tv-station i Schweiz
EDGE

Enhanced Data Rates for GSM Evolution (EDGE) er ligesom GPRS, en opgradering af GSM-teknikken som tillader højere datahastigheder. EDGE kaldes også 2,5G, en mellem ting mellem GSM (2G) og 3G.

De teoretiske datahastigheder i EDGE er 236,8 kbit/s ved 4 timeslots og 473,6 kbit/s ved 8 timeslots. Med Evolved EDGE kan opnås teoretiske downloadhastigheder på 1000 kbit/s.

Digital mobiltelefoni
Edge

Edge kan referere til:
 EDGE - Enhanced Data rates for GSM Evolution
 Edge (magasin) - britisk computerspilmagasin
 Adam Copeland - canadisk wrestler kendt under ringnavnet Edge
 The Edge - guitarist i U2
 Microsoft Edge - en internetbrowser, lavet af Microsoft
Digital Living Network Alliance

Digital Living Network Allicance forkortes DLNA er netværksalliance mellem producenter af forbrugerelektronik. Meningen med DLNA er at alle produkter som er mærkede DLNA skal kunne kommunikere sammen, uanset om de er produceret af forskellige producenter. Teknisk set er DLNA baseret på UPnP. 

For eksempel kan film og billeder lagret på en DLNA-mærket PC ses på DLNA-mærkede TV uden nogen former for bokse eller ekstraudstyr.

Kommunikationen og overførslen mellem DLNA-mærkede produkter sker ved hjælp af trådløst netværk, kablet netværk og bluetooth, hvilket varierer fra produkt til produkt.

En svaghed ved DLNA, er at det er en minimumsstandard, og den indtil nu understøtter relativt få formater.

Eksterne henvisninger 
 DLNA.org 

Standarder
Datatransmission
It-virksomheder fra USA
Liseborgcentret

Liseborgcentret er et idrætsanlæg i bydelen Liseborg i den sydlige del af Viborg. Anlægget blev etableret fra 1970-1973 af først Cricketklubben Olympia og senere kom flere klubber til og er ejet af Viborg Kommune. Det benyttes i dag blandt andet til hjemmekampe for Viborg Squash Club, hjemmekampe for Søndermarkens IKs aktiviteter og Team Viborgs hold i 3F Ligaen.

Historie 
Søndermarkens Idræts Klub (SIK) blev stiftet i 1938, og spillede fra 1939 sine fodboldkampe på anlægget ved Sønæs i nærheden af Viborgs midtby. I 1973 blev det nye Liseborg Centret indviet i byens sydlige del, og SIK flyttede derefter aktiviteterne dertil.

I 1989 blev Liseborg Hallen opført på området med hjælp fra frivillige kræfter, og to år senere blev helt nye omklædningsfaciliteter indviet. Flere dele af anlægget blev i årene 2009 og 2010 renoveret for 2.7 millioner kroner.

Faciliteter 
Liseborgcentret indeholder i dag faciliteter til udøvelse af flere sportsgrene. Der findes to baner til beachvolley, fem petanquebaner, én cricketbane, to squashbaner (Viborg Squash club), håndboldhal, tennishal samt 7 udendørs tennisbaner.

Fodbold spilles på ni baner. Hovedbanen hedder "Leofield Road", opkaldt efter den forhenværende stadioninspektør Leo Christensen. Leofield er hjemmebane for Team Viborg og Søndermarkens IK.

Fodnoter 

Idrætshaller i Danmark
Idrætsanlæg i Danmark
Bygninger, konstruktioner og anlæg i Viborg
Etableret i 1973
Alexandra Nikolajevna af Rusland

Alexandra Nikolajevna (  ; 24. juni 1825 – 10. august 1844), storfyrstinde af Rusland, og gennem sit ægteskab prinsesse af Hessen-Kassel. Alexandra var datter af kejser Nikolaj 1. af Rusland, og tilhørte slægten Romanov.

Biografi 
Alexandra blev født som den yngste datter af Nikolaj 1. og hans preussiske hustru, Aleksandra Fjodorovna.

Da Alexandra blev født var hendes onkel, Alexander 1. af Rusland stadig kejser, men han døde allerede samme år.

Alexandra var efter sigende sin faders yndlingsbarn, og ifølge søsteren, Olga Nikolajevna, den eneste af søskendeflokken der havde arvet deres mors preussiske udseende. I familien blev hun kaldt Adini.

Alexandra var kendt og afholdt i Skt. Petersborgs selskabsliv. Hun var smuk og havde en tiltalende personlighed. Hun var også den der var mest musiklask i familien og hendes stemme var god nok til at hun fik timer fra den berømte sopran, Henriette Sontag.

Ægteskab 
I januar 1844 blev Alexandra gift med prins Frederik af Hessen-Kassel, der var tronarving til både Hessen-Kassel og Danmark, hvor han var bosat. Frederik var søn af landgreve Vilhelm 10. af Hessen-Kassel og Louise Charlotte af Danmark, søster til kong Christian 8.

I første omgang var Frederik udset til at gifte sig med storfyrstinde Olga, men da han og Alexandra så hinanden blev de forelsket og hendes forældre gav deres tilladelse til at de kunne gifte sig.

Det var meningen at parret skulle bosætte sig i København og de fik som bolig Dehns Palæ i Bredgade, og som sommerresidens Bernstorff Slot.

Død 
Kort før brylluppet fik Alexandra tuberkulose, og da hun hurtigt blev gravid, blev parret i første omgang boende i Rusland. De ventede samtidig på at deres boliger blev istandsat. Alexandra fik det gradvist værre og værre og de kunne ikke foretage rejsen til Danmark.

Alexandra fødte en søn tre måneder for tidligt, og både mor og barn døde efterfølgende. Barnet nåede at blive døbt Wilhelm efter sin farfar. 

Alexandra blev begravet i Peter og Paul-katedralen sammen med sin søn.

Kejserfamilien blev hårdt ramt af hendes død, og hendes værelser i Peterhofs palads blev bevaret som hun havde efterladt dem.

Huset Holsten-Gottorp-Romanov
Kongelige fra Rusland
Store Søgård Sø

Store Søgård Sø er en sø beliggende ca. 5 km øst for Kliplev i Aabenraa Kommune i Sønderjylland. Søen er ca. 3 km lang, og op til 1 km bred.

Ved nordenden ligger den tidligere herregård, der nu huser Søgårdlejren, der ved den nord-sydgående gamle hovedvej 10 er forbundet med Lille Søgård Sø, der ligger mod øst. Søen er omgivet af den 153 hektar store Søgård Skov .

Et område på 40 hektar blev fredet i 1935; området består af søbredderne ved nordenden af søen, med den skov, der naturligt hører med til disse bræmmer.

Søerne, der ligger i 35 moh. er begge meget næringsrige, men får tilført for meget fosfor; Tidligere var var de rene og klarvandede lobeliesøer.

Biologisk Institut ved  Syddansk Universitet har siden 2001 haft en feltstation i Forsvarets bygninger. Ved østsiden af den sydlige del af søen ligger byen Søgård

Eksterne kilder og henvisninger 

Søer i Aabenraa Kommune